Atmintinė Vilniaus universiteto psichologijos bakalauro IV kurso studentams atliekantiems praktiką

Praktikos tikslas yra supažindinti su psichologo profesine veikla įvairiose srityse. Ugdyti studentų gebėjimus susieti paskaitų metu įgytas teorines žinias su psichologo praktinės veiklos stebėjimu ir pritaikyti atliekant praktinio pobūdžio užduotis, siejamas su psichologo darbu. Ugdyti studentų savarankiškumą ir kūrybingumą, gebėjimą spręsti ir nagrinėti įvairiais aspektais psichologo darbe iškylančias problemas, atsižvelgiant į konkrečią situaciją.

Dėstytojai: Ksenija Čunichina ksenija.voropaj@gmail.com (Teisės psichologijos sritis), Ingrida Gabrialavičiūtė ingridagab@yahoo.com (Edukacinės psichologijos sritis), Asta Adler astaz@gmail.com (Klinikinės ir sveikatos psichologijos sritis), Agnė Dzimidienė agne.dzimidiene@gmail.com (Organizacijų ir darbo psichologijos sritis), Vilmantė Pakalniškienė vilmante.pakalniskiene@gmail.com (Mokslinė sritis).

Svarbiausi dokumentai: <https://www.fsf.vu.lt/studentams/bakalauro-studijos/psichologija#praktika>

Svarbiausi patarimai atliekant praktiką:

1. Savarankiškai susipažinkite su siūlomomis praktikos vietomis, informacijos apie įstaigas ieškokite internete.
2. Prieš prasidedant praktikai susisiekite su atsakingais asmenimis, sužinokite tikslų praktikos vietos adresą, sutarkite dėl susitikimų laiko.
3. Praktinio mokymo trišalių sutarčių pasirašymas turi būti baigtas prieš prasidedant praktikai numatytoje vietoje.
4. Dar prieš prasidedant praktikai pasirūpinkite, kad praktikos planas būtų įgyvendintinas ir neviršytų Jūsų kompetencijos ribų. Jums padės tiek praktikos vadovai institucijoje, tiek VU. Praktikos planas taip pat turi būti suderintas prieš prasidedant praktikai.
5. Kadangi bakalauro studijose studijuojantys studentai neturi kompetencijos individualiai konsultuoti ar atlikti vertinimą, šių užduočių vykdymas yra griežtai draudžiamas.
6. Jei praktikos vietoje kyla nenumatytų sunkumų būtinai susisiekite su vadovu VU.
7. Praktikos atlikimo metu penktadieniais atvykite į vykstančius užsiėmimus.
8. Iš praktiką atliekančio studento tikimasi, kad jis tinkamai atstovaus Vilniaus universiteto įvaizdį, rodys iniciatyvumą, profesionalumą, psichologo etikos išmanymą, savo kompetencijos ribų pajautimą.
9. Jūsų veikla neapsiriboja psichologo darbo stebėjimu ir susipažinimu su organizacijos/įstaigos veikla. Daugumoje praktikos vietų galite pasisiūlyti pagelbėti šiais ir kitais būdais: pravesti užsiėmimą aktualia psichologijos tema darbuotojams ar klientams, padėti paruošti skrajutes ar organizuoti renginį, inicijuoti veiklą/užsiėmimą ir t.t.
10. Baigiant praktiką institucijoje būtinai gaukite institucijos vadovo įvertinimą.
11. Dalykas atsiskaitomas parengtos praktikos ataskaitos gynimo metu.
12. Jei negalite atvykti į praktiką (pavyzdžiui, sergate) informuokite praktikos vadovus VU ir institucijoje. Praktikos metu tikimasi, jog jausite atsakomybę tiek prieš instituciją, tiek prieš Vilniaus universitetą.